*2. Pielikums*

*ZPRAP 18.08.2020. lēmumam Nr.157, Prot . Nr35*

Zemgales plānošanas reģiona uzņēmēju godināšanas pasākuma

“**Gada uzņēmējs Zemgalē 2020**”

N o l i k u m s

1. **Pasākuma mērķis:**

Pasākuma mērķis ir godināt aktīvus, radošus un godprātīgus Zemgales plānošanas reģiona (turpmāk tekstā - ZPR) pašvaldību teritorijās darbojošos “mazos” uzņēmējus, tādā veidā sekmējot uzņēmējdarbības vides attīstību ZPR ietilpstošo pašvaldību teritorijās un veicinot uzņēmēju atpazīstamību, kā arī popularizējot uzņēmējdarbības labas prakses piemērus.

1. **Organizatori**

ZPR sadarbībā ar reģiona 22 pašvaldībām (Aizkraukles, Auces, Aknīstes, Bauskas, Dobeles, Iecavas, Jēkabpils, Jaunjelgavas, Jelgavas, Kokneses, Krustpils, Neretas, Ozolnieku, Pļaviņu, Rundāles, Salas, Skrīveru, Tērvetes, Vecumnieku, Viesītes novadi un Jēkabpils un Jelgavas pilsētas).

1. **Vispārīgie kritēriji pretendentu atlasei** 
   1. Godināšanas pasākuma pretendenti var būt uzņēmumi (vai to struktūrvienības) un uzņēmēji (reģistrēti saimnieciskās darbības veicēji un/vai individuālie komersanti), kuru juridiskās adreses reģistrētas un/vai saimnieciskā darbība noris ZPR administratīvajā teritorijā.
   2. Pretendentam, saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju, nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR. Parādu neesamības apliecināšanai der izziņa (izdruka) no Valsts ieņēmumu dienesta publiskojamo datu bāzes (<https://www6.vid.gov.lv/VID_PDB>) par nodokļu nomaksas stāvokli.
   3. Pretendents nav ar tiesas lēmumu atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai, saskaņā ar komercreģistrā vai biedrību un nodibinājumu reģistrā pieejamo informāciju tas neatrodas likvidācijas procesā.
   4. Pretendentam nav pārkāpumu darba tiesisko attiecību un darba aizsardzības jomā. Pārkāpumu neesamības apliecināšanai der izziņa no Valsts darba inspekcijas vai Sodu reģistra.
   5. Pretendents saudzē un veicina atbildību par apkārtējo vidi, veicina videi draudzīgu tehnoloģiju attīstību un izmantošanu.
   6. Uzņēmums, kas tirgū ir ieviesis vismaz vienu produktu vai pakalpojumu.
   7. Uzņēmumu godināšanai ir nominējusi Zemgales Plānošanas reģiona pašvaldība.
   8. Uzņēmums atbilst vismaz diviem šī nolikuma 4.punkta apakšpunktos izvirzītajiem kritērijiem.
2. **ZPR uzņēmēju godināšanas pasākuma pretendentu specifiskie atlases kritēriji** 
   1. **Pretendenta ieguldījums pašvaldības attīstībā**

Pretendenta darbība sniedz ieguldījumu konkrētās pašvaldības attīstībā. Pretendents ievēro ilgtspējas un sociālos principus; tā darbība ietekmējusi novada un reģiona ekonomisko izaugsmi un palīdz risināt sociālās problēmas. Pretendenta darbība devusi ieguldījumu novada/pilsētas teritorijas, vides un apstākļu uzlabošanā.

* 1. **Pretendenta ieguldījums sadarbības veidošanā**

Pretendents veido aktīvu un veiksmīgu sadarbību ar citiem uzņēmējiem, pašvaldību un/vai nevalstiskajām organizācijām; veicina jaunu sadarbības modeļu ieviešanu; sniedz atbalstu jaunajiem uzņēmējiem.

* 1. **Pretendenta radošums**

Pretendents savā darbībā izmanto radošus risinājumus; izmanto vai ievieš jaunas tehnoloģijas, rada jaunus produktus un pakalpojumus, inovatīvi pieiet produkta piegādes/noieta/pārdošanas organizēšanai.

1. **Pretendentu atlases kārtība** 
   1. Katra ZPR pašvaldība izvirza godināšanai **vienu** sava novada pretendentu, kurš atbilst šī nolikuma 3.punkta apakšpunktos noteiktajām prasībām un vismaz diviem no šī nolikuma 4.punkta apakšpunktos izvirzītajiem kritērijiem.
   2. Pašvaldība par izvirzīto pretendentu nosūta pieteikumu, pretendenta fotogrāfijas, kā arī izziņas un apliecinājumus, kas pierāda pretendenta atbilstību nolikuma 3.2, 3.3 un 3.4. apakšpunktu prasībām līdz **01.10.2020**. uz e-pastu [**zpr@zpr.gov.lv**](mailto:zpr@zpr.gov.lv) ar norādi “**Gada uzņēmējs Zemgalē 2020**”. Pieteikuma veidlapa šī nolikuma pielikumā (1.pielikums).
   3. ZPR apkopo iesniegtos pieteikumus, pārbauda pretendentu atbilstību šī nolikuma 3.punkta apakšpunktiem un izveido laureātu sarakstu, kuru apstiprina Zemgales Attīstības padomes sēdē.
2. **Zemgales uzņēmēju godināšana** 
   1. Laureātu godināšana notiek **2020. gada 27.novembrī** svinīgā pasākumā, ko organizē ZPR ar sadarbībā ar 22 Zemgales pašvaldībām (svinīgā pasākuma norises vieta tiks izziņota atsevišķi).
   2. Visi laureāti saņem Atzinības rakstu un naudas veicināšanas balvu.
   3. Pasākuma laikā tiek demonstrētas prezentācijas, popularizējot laureātu uzņēmējdarbību/saimniecisko darbību.
   4. Par pieteikumu iesniegšanu un godināšanas pasākuma organizēšanu atbildīgā  ZPR kontaktpersona: Mairita Pauliņa, Zemgales Uzņēmējdarbības centra vadītāja, [mairita.paulina@zpr.gov.lv](mailto:mairita.paulina@zpr.gov.lv) , tālr. 63028454, mob. 29578343;

1.Pielikums

**\_\_\_\_\_\_\_\_\_\_\_\_\_\_\_\_ pašvaldības**

**pieteikums**

pasākuma **“Gada uzņēmējs Zemgalē 2020”**

|  |  |
| --- | --- |
| **Uzņēmuma nosaukums//uzņēmēja vārds, uzvārds** |  |
| **Uzņēmuma kontaktpersona (vārds, uzvārds, amats)** |  |
| **Kontaktinformācija (telefons, e-pasts, adrese)** |  |
| **Uzņēmuma reģistrācijas numurs /uzņēmēja personas kods** |  |
| **Darbības veidi** |  |
|  |  |
| **Pretendenta izvirzīšanas kritēriju apraksts** | |
| Pretendnta ieguldījums pašvaldības attīstībā | *(Apraksts)* |
| Pretendnta ieguldījums sadarbības veidošanā | *(Apraksts)* |
| Uzņēmēja radošums | *(Apraksts)* |
| **Papildus informācija par pretendentu** *(piemēram, uzņēmuma izveidošanas vēsture, interesanti fakti, pašvaldības papildus motivācijas pretendenta izvirzīšanai u.c.)* |  |

**!!! Pieteikumam, lūdzu pievienot 2-3 fotogrāfijas par pretendentu vai tā darbību (jpg., png. formātā).**

Pieteikuma formu aizpildīja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums, datums)*